**Budapest Főváros II. Kerületi Önkormányzat**

**Polgármester\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A polgármesternek -**

**a veszélyhelyzet kihirdetéséről szóló 40/2020.(III.11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46. (4) bekezdése alapján -**

**a Budapest Főváros II. Kerületi Önkormányzat Gazdasági és Tulajdonosi Bizottságának**

**feladat- és hatáskörében eljárva**

**2020. április14. napján meghozott döntése**

**Tárgy:**

Tulajdonosi döntés a 13213 hrsz. alatt nyilvántartott 1024 Budapest II. kerület Lövőház u. 17. sz. alatti Társasház 2020. február 16. napján lezárult írásbeli szavazás alapján meghozott 1-4/2020. február 19. sz. írásbeli határozatok érvénytelenségének megállapítása iránti peres eljárás megindításáról

**Budapest Főváros II. Ker. Önkormányzat**

**Gazdasági és Tulajdonosi Bizottságának 67/2020.(IV.14.) határozata,**

amely határozat a veszélyhelyzet kihirdetéséről szóló 40/2020.(III.11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2020.(III.27.) normatív utasítása alapján a képviselő-testületről a bizottságra átruházott feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat, mint a Budapest II. Kerület Lövőház u. 17. sz. alatti Társasházban (Budapest II. kerület 13213 hrsz.) 445/10000 közös tulajdoni hányaddal rendelkező tulajdonostárs a 1024 Budapest II. kerület Lövőház u. 17. sz. alatti Társasház 2020. február 16. napján lezárult írásbeli szavazással meghozott 1-4/2020. február 19. sz. határozatok érvénytelenségének megállapítása iránt a társasházakról szóló 2003. évi CXXXIII. törvény 42. § (1) bekezdése alapján **nem indít peres eljárást**.

A Polgármester javasolja a 1024 Budapest II. kerület Lövőház u. 17. sz. alatti Társasház részére, hogy az Alapító Okirat II/A. fejezetében a közös tulajdonban álló épületrészek között felvett, XXXIII. számmal megjelölt, 798,03 m2 területű padlás tulajdonjogának átruházására irányuló szerződésben kerüljön kikötésre az építési engedély megszerzésére a vevő részére rendelkezésre álló határidő, valamint a padlástér beépítésére és a vevő által vállalt felújítási munkákra vonatkozó teljesítési határidő, továbbá, hogy a szerződésben kerüljön kikötésre a vevő szerződésszerű teljesítésének biztosítása céljából további biztosíték, meghatározva a biztosíték nyújtására vonatkozó határidőket és ennek elmulasztásának a jogkövetkezményeit is.

A Polgármester felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2020. április 16.

Budapest, 2020. április 14.

 **Őrsi Gergely**

 **polgármester**